5. Situácia v Gaze (hlasovanie) 
- Pred začiatkom hlasovania
José Ignacio Salafranca Sánchez-Neyra
(ES) - Vážený pán predseda, po konzultáciách s politickými skupinami podpisujúcimi spoločné uznesenie si želáme požiadať o zmenu v štruktúre odseku 3.
Nejde o ústny pozmeňujúci a doplňujúci návrh, pretože nechceme pridať ani odstrániť žiadne slová. Chceme zachovať text v jeho súčasnom znení, ale rozdelený na tri samostatné odseky.
Aby sa odstránili akékoľvek pochybnosti, pán predseda, mal by znieť takto:
"3. znovu opakuje svoju výzvu na okamžité ukončenie všetkých násilných činov;"
"4. vyzýva Izrael, aby zastavil vojenské akcie, v ktorých prichádzajú o život a v ktorých sú ohrozené civilné osoby, ako aj aby zastavil mimosúdne cielené zabíjanie;"
"5. vyzýva hnutie Hamas po nelegálnom prevzatí Pásma Gazy, aby zabránilo odpaľovaniu rakiet palestínskymi milíciami z Pásma Gazy na územie Izraela;"
Preto netreba zmeniť znenie, pán predseda. Nežiadame o pridanie ani vypustenie žiadnych slov: iba aby sa tento odsek rozdelil na tri samostatné časti.
(Parlament schválil návrh.)
